מאמרים של הרב צבי יהודה בן יעקב
מאמרים שנכתבו על ידי הרב צבי יהודה בן יעקב
שטר צוואה הרב צבי יהודה בן יעקב
נספח הלכתי לצוואה הרב צבי יהודה בן יעקב
נספח הלכתי להסכם ממון בין בני זוג הרב צבי יהודה בן יעקב
מתוך הספר משפטיך ליעקב כרך ג, עמ' שע
הסכם ממון בין בני זוג הרב צבי יהודה בן יעקב
מתוך הספר משפטיך ליעקב כרך ב, עמ' תקעב
פרוזבול הרב צבי יהודה בן יעקב
שטר פרוזבול שניתן לחתום עליו לפני ערב ראש השנה
קונה שלא שילם ומכר החפץ לאחר / מאמר אורח
א. אדם שמכר סחורה ותבע מהקונה את התשלום פעמיים - יכול לבטל את העסקה. הפקדת שיק (שחזר) ותביעה פעם נוספת הם בגדר שתי תביעות. ב. כאשר הסחורה שנמכרה היא באיכות גרועה, וברור שהמוכר היה מעוניין להיפטר ממנה במהירות גם אם יהיה עיכוב בתשלום - אזי עיכוב כזה אינו גורר את ביטול העסקה. אולם, גם בסחורה באיכות גרועה, אם המוכר לא היה מוכן לביצוע עסקה ללא תשלום - אזי אי תשלום גורר את ביטול העסקה. ג. הסעיף בחוזה הקובע כי כל זמן שהתמורה לא שולמה הבעלות לא עוברת מעיד באופן ברור על כך שהמוכר התנה את קיום העסקה בתשלום. ד. אם הסחורה נמכרה לצד ג', יכול המוכר לקחת אותה בתנאי שישלם את תמורתה לקונים, ויגבה את הסכום מהקבלן.
בעל שתובע שלום בית למרות שניכר שהוא אינו מעוניין באשה / פד"ר 1076284/1
אשה תבעה גט מבעלה. הבעל מסרב, אך טען כלפי האשה טענות רבות, כולל על נאוף. בית הדין התרשם שהבעל אינו חפץ באשה, אלא שהוא מסרב לתת גט בתקוה שהאשה תוותר על רכוש כדי לזכות בגט. לכן בית הדין חייב את הבעל לתת גט.
חיוב גט בבעל אלים מילולית / פד"ר ‏ 1058079/3
בית הדין חייב בגט על אלים מילולית, שטוען שפניו לשלום בית אך הוא דורש חלוקת רכוש וכספים רבים מן האשה.
סדור חופה וקדושין לזוג שהמיר את דתו לדת הנוצרית / פד"ר ‏1138416/1
בני זוג המירו את דתם, בית הדין קבע שאי אפשר לסדר להם חופה וקדושין.
**אשה שתבעה שלום בית אחרי שתבעה בתקיפות גט ובית הדין קיבל את דבריה/ פד"ר ‏1066571/1
אשה תבעה גט מבעלה ובית הדין חייב את הצדדים להתגרש. עם הזמן החליפה האשה את עורך דינה, ועורך הדין החדש הגיש תביעה לשלום בית. הוא טוען שהאשה איננה קוראת עברית, ולא הבינה את דברי עורך הדין הראשון. בית הדין הבהיר שפסק הדין הראשון חלוט. ושברור מה רוצה להרויח עורך הדין החדש מתביעת שלום בית שאינה כנה. ולכן דחה בית הדין את התביעה.
**אשה שתועדה מסתובבת עם גברים בשעות הלילה-לפנות בקר מחוץ לביתה / פד"ר ‏1113846/2
אדם שכר משרד חקירות שיעקוב אחרי אשתו שיוצאת בלילות מהבית. התברר שהיא נפגשת עם גבר זר. בית הדין פטר את הבעל מכתובתה וחייב אותה בגט, על סמך עדותו של בעל משרד החקירות, ועל אף שלא כל החוקרים התיצבו בבית הדין.
**גט שנכתב בו שם האב המאמץ של האשה / פד"ר ‏372188/6
בגט נכתב שם האב המאמץ של האשה, ולא שם אביה הביולוגי. הרב צבי יהודה בן יעקב הכשיר את הגט.
**בעל דין שטוען שלא הבין את ההסכם שחתם עליו / פד"ר 1043210/6
אדם טוען שלא הבין את דברי עורך דינו, וממילא גם לא את ההסכם שחתם עליו בפני בית הדין. בית הדין דחה את טענתו על הסף.
**נשואי אשה שאביה לא ידוע / פד"ר ‏ 1055659/1
אשה שלא ידוע מי אביה רוצה להנשא. הרב צבי יהודה בן יעקב התיר לה.
**אדם שמתנה את מתן הגט בתנאים שונים, כשברור שפני הצדדים לגירושין / פד"ר 1091647/2
בית הדין התרשם שפני הצדדים לגירושין, ולכן קבע שאין להתנות את הגירושין בשום תנאי. כולל לא הסדרת נושא כרוך כלשהו.
שימוש בכספי פיצויים של קטינים לסיפוק צרכיהם / פד"ר ‏ 1057196/17
שני ילדים ואמם היו מעורבים בתאונת דרכים ונפסקו להם פיצויים. ההורים גרושים, והאם מעוניינת להשתמש בכספי הפיצויים של הילדים כדי לקנות להם ריהוט. בית הדין פסק בהתבסס על הוראת החוק שבשל הנסיבות הכלכליות של המשפחה מותר לאם להשתמש בכסף לצורכי הקטנים, ואין בהוראת החוק הגבלה לאשר את השימוש דווקא בבית משפט, ובית הדין מוסמך לפסוק בנושא ככל שאר ענייני קטינים, מכוח הסמכות הנמשכת.
סופיות הדיון - הפקדת ערובה כספית גבוהה כתנאי לקיום דיון נוסף / פד"ר ‏ 308813/17
זוג התגרש לפני 15 שנים ומאז נמשכים דיונים בלמעלה משלושים תיקים שונים ובערכות שונות. בפסק דין זה בית הדין מתמודד עם תביעה נוספת של הבעל, אשר מלבד התביעה הכלכלית אף רוצה לערער על הגט. בפסק הדין קבע הרב צבי יהודה בן יעקב שעל אף העיקרון ששערי בית הדין אינם נעולים ויכול בעל דין לתבוע בכל עת ובכל זמן – גם שערי דמעות לא ננעלו, ובית הדין מצוּוֶה למנוע מכל נתבע הטרדה מיותרת. לאור עקרון זה הוא פסק שתביעת הבעל לא תשמע אא"כ יפקיד מראש סכום של 60,000 ש"ח אשר יועברו במידה ויתברר שתביעתו איננה ראויה יועברו לקופת האישה ורק אחר כך ידונו בדבריו.
***הטחת דברים קשים כעילה לגירושין
בני זוג נישאו. כעבור זמן הבעל קרס מבחינה כלכלית באשמתו. המשפחה ככלל והאישה בפרט עמדה בפני תקופה קשה ביותר, והוריה עזרו להם. כעבור זמן הבעל בא בתביעת גירושין. הבעל טוען כי יש לפטור אותו מתשלום תוספת הכתובה, כיוון שהאישה הטיחה בו דברים קשים בדוא"ל. בית הדין דחה את הטענה, כי ראה בה תגובה טבעית שנאמרה בשעת מצוקה גדולה של האישה, ולכן אין בהם כדי עילה לפטור מתשלום כתובה. בגין מצבו של הבעל בית הדין חייבו רק בחצי מהסכום, ופרס את התשלומים לעשר שנים
חישוב חלקה של האישה בדירה הרשומה על שם הבעל
בני זוג נישאו. דירה אחת רשמו על שם האישה ודירה שניה על שם הבעל. הורי האישה והאישה הלוו לבעל סכום כסף נכבד לצורך רכישת הדירה הרשומה על שמו. בית הדין חישב את התשלומים שהבעל צריך להעביר לידי האישה לפי הערך של משכנתא רגילה.
משמורת משותפת, או משמורנית יחידה? / ארץ חמדה גזית תיק 1059185/7
אב ביקש משמורת משותפת על ילדיו. בית הדין דחה את הבקשה כיוון שלדעתו היא נבעה כולה מרצון למעט בדמי מזונות ואין זו טובת הילד.
***חיוב בעל בגט וכתובה פד"ר תיק ‏1153765/1
נישואי בני הזוג עלו על שרטון. הבעל תבע שלום בית. בית הדין השתכנע שתביעה זו נובעת מרצון לשפר עמדתו בנוגע לתביעות הרכוש ודחה אותה על הסף. בית הדין קבע שאם הבעל לא יקיים את חובתו לתת גט לאישה הוא עלול להיות מחויב גם בכתובה וגם בתשלומים שיחייבו אותו בבית המשפט.
חיוב גט וכתובה בבעל שנוהג בגסות ובבריונות כלכלית כלפי אשתו / פד"ר 1157830/1
האישה תבעה גירושין בטענה שבעלה משפיל אותה ומאיים עליה מבחינה כלכלית. בית הדין קיבל את עמדת האישה שהאמירות הגסות שאמר הבעל וכן איומים כלכליים כלפי האשה אכן שיתקו את יכולת התפקוד של האישה. ולכן קיבל את עמדתה לחייב גירושין. בנוסף לכך קבע בית הדין שהתנהגות זאת נחשבת להפרה של תנאי מהותי בנישואין, ולכן הבעל חויב לתת לאשה כתובה ותוספת כתובה למרות שהיא התובעת של הגירושין. על אף זאת בית הדין התחשב במצבו הכלכלי הקשה של הבעל וקבע שאינו צריך לשלם את סכום תוספת הכתובה הגבוהה בסך 555,000 שבו התחייב בשטר הכתובה, אלא חייב אותו בסכום של תוספת כתובה על פי הממוצע והמקובל בסך של 60,000 ש"ח.
***חיוב בעל בגט בשל יחס פוגעני לאישה, מרידה, פירוד מתמשך ואי־רצון כן בשלו"ב, למרות הצהרותיו
בית הדין חייב את הבעל בגט בשל התנהגותו הפוגענית כלפי אשתו.
*היתר לשאת אישה שנייה כאשר האישה ברחה ולא נודע מקומה
לאחר כמה שנות נישואין נפצע הבעל בתאונת דרכים קשה מאוד. כמה זמן לאחר הפציעה, האישה נסעה לחו"ל לביקור משפחתי בן 10 ימים ולקחה את ילדם המשותף עימה. מאז עברו 6 שנים והאישה לא חזרה. הבעל השיג פסקי דין בצרפת המגדירים את מעשה האישה חטיפה, ומחייבים אותה להשיב את הילד לארץ. מאז נעלמו עקבותיה של האישה והרשויות בצרפת מחפשות אחריה ולא מוצאות. במו"מ שנערך עם אבי האישה דרך צד שלישי אמר האבא שהאישה תסכים לגירושין בתנאי שהבעל יבטל את פסק הדין בנוגע לחטיפה, יסכים לכך שהקטין יישאר בצרפת ועוד תנאים מופלגים לטובתה. הבעל סירב לתנאים אלו. בית הדין פסק שמורדת לאחר שנים עשר חודש גם לשיטת הרמ"א ניתן לתת היתר נישואין לאישה שנייה, ואישה שברחה ונעלמה גרועה ממורדת. זאת ועוד, כיוון שהיא מסרבת לדין תורה יש לראות בה עוברת על דת שגם בגין זה ניתן לתת היתר נישואין. בית הדין נתן לבעל היתר נישואין לאישה שנייה בכפוף להיתר מאה רבנים והסכמת נשיא בית הדין ובנוסף הבעל ישליש גט פיטורין אך אין צורך שישליש כתובה.
האם כמשמורנית ראשית למרות זמני שהייה שווים / ארץ חמדה גזית 1084672/3
לאחר הגירושין הבת המשותפת שהתה זמנים שווים אצל האב ואצל האם. עקב כך האב דרש שהיחסים ביניהם יוגדרו כמשמורת משותפת. בית הדין דחה את הבקשה ואמר שמשומרת משותפת נקבעת רק אצל בני זוג שיכולים לשתף פעולה, ובני הזוג שלפנינו רבים על כל דבר ועניין ויש ביניהם עוינות גלויה. כיוון שהמצב הוא שאין שיתוף פעולה- הבת נמצאת ברשות האם גם במקרה של גירושין, כפי שעולה מתשובות הגאונים ומדברי הראשונים, וכפי שהתרשם בית הדין שראוי להיות.
צו למדור ספציפי במקום שיש סיכוי לשלום בית / פד"ר 1193535/3
בית הדין האריך את תוקף הצו למדור ספציפי כדי לא לפגוע בסיכויים הקיימים לדעתו להגיע לשלום בית ולהתגבר על המשבר.
מבחן הכנות ומבחן הסיכוי בתביעה לשלום בית / פד"ר 1191890/14
דחיית טענת הבעל לשיתוף בדירת האישה / פד"ר 1174161/3
דחיית תביעת גירושין ופירוק שיתוף / פד"ר 1180543/3
בקשה לביטול הסכם גירושין בגלל בעיה פסיכיאטרית / פד"ר 1104441/11